[ca] La degradació i decaïment dels espais urbans consolidats és una de les principals problemàtiques urbanes que hauran de ser treballades des dels diferents actors presents en les urbs de tot el món, especialment aquells públics i d'escala local, en els pròxims anys. Entenent-se això com un repte de ciutat d'especial transcendència en el benestar, la qualitat de vida i la protecció social de les persones, és imprescindible millorar la forma en la qual es diagnostiquen els factors i elements que motiven l'empitjorament de l'entorn i, concretament, dels espais públics i la xarxa que els connecta, uneix i agrupa compartint dinàmiques i processos. Per a esta millora de la detecció de mancances i deficiències de la xarxa d'espais públics i la cerca de solucions s'ha de procedir a la incorporació sistemàtica de les persones que els caminen, treballen, utilitzen, habiten i comparteixen, una ciutadania que gradualment resulta més conscient i exigent al voltant de la realitat, moltes vegades preocupant, en les quals es viu lo públic de forma més immediata. Davant els grans projectes de ciutat que són generats majorment a partir de les polítiques públiques municipals és senzill detectar una certa desconnexió amb esta realitat quotidiana, en moltes ocasions a causa d'una falta de mitjans coneguts per a la captació d'aquestes experiències, pensaments i idees ciutadanes. Per tant, urgeix, a més, desenvolupar projectes pilot que apliquen perspectives d'innovació, aprenentatge i ideació, àmpliament intervinguts per la societat local o barrial. Este programa pot derivar, al seu torn, en un oportú pla d'acció igualment participat pel qual s'afigen demandes i propostes ciutadanes consensuades i treballades amb la població resident i diversos agents públics i privats, transformant en última instància el model tradicional de participació pública a les ciutats, reforçant l'acció comunitària i facilitant la innovació urbana en els teixits socials col·lectius.

[en] The degradation and decay of the consolidated urban spaces is one of the main urban problems that must be worked out by the different actors present in the cities of the world, especially those public and of local scale, in the coming years. Understanding this as a city challenge of special transcendence in well-being, the quality of life and social protection of persons, it is essential to improve the way in which the factors and elements that motivate the deterioration of the environment are diagnosed and, specifically, of public spaces and the network that connects them, unites and groups sharing dynamics and processes. In order to improve the detection of shortcomings and deficiencies in the network of public spaces and the search for solutions, it is necessary to systematically incorporate the people who walk them, they work, use, inhabit and share, a citizenship that gradually becomes more conscious and demanding around reality, often worrisome, where public things are experienced more immediately. Given the large city projects that are generated mostly from municipal public policies, it is easy to detect a certain disconnect with this everyday reality, many times due to a lack of known means for capturing these experiences, thoughts and citizen ideas. In addition, there is an urgent need to develop pilot projects that apply prospects for innovation, learning and ideation, which are widely used by local or neighbourhood society. This programme can, in turn, lead to an appropriate action plan that is also involved in adding demands and proposals for citizens who are consensual and working with the resident population and various public and private actors, ultimately transforming the traditional model of public participation in cities, reinforcing community action and facilitating urban innovation in the collective social fabric.